**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 17.01.2023, ora 08.00 – 18.01.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 18.01.2023, ora 07.00**

**RÂURI**

Debitele au fost în creştere datorită precipitațiilor lichide căzute în interval, cedării apei din stratul de zăpadă și propagării pe râurile din bazinele hidrografice: Crasna, Barcău, Crișuri, Arieș, Bega, Timiș, Bârzava, Caraș, Nera, Cerna, Jiu și pe afluenții din bazinul inferior ai Mureșului, iar pe celelalte au fost în general staționare.

Scurgeri importante pe versanţi, torenţi şi pâraie, viituri rapide cu efecte de inundaţii locale şi creşteri de debite şi niveluri cu atingerea **COTELOR DE ATENȚIE** s-au produs pe unele râuri din vestul și sud – vestul țării, datorită precipitațiilor lichide, însemnate cantitativ, căzute în interval, cedării apei din stratul de zăpadă și propagării.

Se situează la **COTA DE ATENȚIE** râul Jiu la stația hidrometrică Răcari (330) – jud. DJ.

În interval s-a situat peste **COTA DE ATENȚIE** râul Orlea la stația hidrometrică Celei (180+3) – jud. GJ.

Debitele se situează în general la valori în jurul și peste mediile multianuale lunare, exceptând râurile din bazinele hidrografice: Bega, Timiş, Bârzava, Vedea, bazinul inferior al Argeșului, cursurile mijlocii și inferioare ale Sucevei, Moldovei, cursurile inferioare ale Bistriței și Trotușului și cele din Dobrogea unde se situează între 30-80% din normalele lunare şi mai mici (sub 30% din normalele lunare) pe râurile din bazinele hidrografice: Bârlad și Jijia.

Este în vigoare **AVERTIZAREA HIDROLOGICĂ** nr. 3 din 17.01.2023.

Debitele vor fi în creştere datorită precipitațiilor lichide prognozate, cedării apei din stratul de zăpadă și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, Cerna, Jiu și pe afluenții din bazinul inferior ai Oltului, iar pe celelalte vor fi în general staționare.

Sunt posibile scurgeri importante pe versanţi, torenţi şi pâraie, viituri rapide cu posibile efecte de inundaţii locale şi creşteri de debite şi niveluri cu depășirea **COTELOR DE APĂRARE** pe unele râuri mici din Banat, Crișana, Marmureș și vestul Olteniei, datorită precipitațiilor lichide, însemnate cantitativ prognozate, cedării apei din stratul de zăpadă și propagării.

Rămâne în vigoare **AVERTIZAREA HIDROLOGICĂ** nr. 3 din 17.01.2023.

**DUNĂRE**

Debitul la intrarea în țară (secțiunea Baziaș) în intervalul 17.01.2023 – 18.01.2023 a fost staţionar, având valoarea de 6100 m3/s, peste media multianuală a lunii ianuarie (4950 m3/s).

În aval de Porţile de Fier debitele au fost în creștere pe sectoarele Gruia – Corabia și Oltenița – Tulcea și în scădere pe sectorul Tr. Măgurele – Giurgiu.

Debitul la intrarea în țară (secțiunea Baziaș) va fi în scădere (6000 m3/s).

În aval de Porțile de Fier debitele vor fi în creștere pe sectoarele Gruia – Tr.Măgurele și Călărași – Tulcea și în scădere pe sectorul Zimnicea – Oltenița.

**2.** **Situația meteorologică în intervalul 17.01.2023, ora 08.00 – 18.01.2023, ora 06.00**

**ÎN ŢARĂ**

Valorile termice au crescut față de intervalul anterior, astfel că vremea a devenit deosebit de caldă, cu cele mai mari abateri termice pozitive, de până la 13....15 grade, local în Muntenia și în Dobrogea. Cerul a prezentat temporar înnorări și a plouat în vestul, nord-vestul și centrul țării, local în sud-vest și pe arii restrânse în sud. La munte s-au semnalat precipitații mixte. Cantitățile de apă au depășit pe alocuri 15..20 l/mp, în special în masivele vestice și sudvestice. Vântul a prezentat intensificări, cu rafale de peste 60...80 km/h în Banat și Crișana, iar la munte a suflat tare, cu viteze de peste 100...140 km/h pe creste viscolind ninsoarea; în restul teritoriului a suflat slab și moderat, local cu unele intensificări (între 45 și 65 km/h) în Dobrogea și Transilvania. Era strat de zăpadă la munte, la peste 1100 m altitudine, și măsura *-în platformele stațiilor meteorologice-* până la 75 cm la Vârful Omu. Temperaturile maxime s-au încadrat între 3 grade la Voineasa și 18 grade la Oltenița, Călărași, Turnu Măgurele, Zimnicea, Fetești și Giurgiu, iar la ora 06 se înregistrau valori termice cuprinse între 0 grade la Pătârlagele și Toplița și 16 grade la Oltenița.

**LA BUCUREŞTI**

Valorile termice au crescut semnificativ față de intervalul anterior, astfel că vremea a devenit deosebit de caldă, cu abateri termice pozitive față de normalul perioadei de 14...15 grade. Cerul a avut temporar înnorări, iar la începutul zilei a plouat slab. Vântul a suflat slab până la moderat. Temperatura maximă a fost de 15 grade la Afumați, 16 grade în Băneasa și 17 grade la Filaret, iar la ora 06 se înregistrau 2 grade la Băneasa, 3 grade la Afumați și 6 grade la Filaret.

**3. Prognoza meteorologică în intervalul 18.01.2023, ora 08.00–19.01.2023, ora 08.00**

**ÎN ŢARĂ**

Vremea va fi extrem de caldă pentru a doua decadă a lunii ianuarie, cu valori termice semnificativ mai ridicate decât ar fi normal (abateri față de mediile multianuale chiar și de peste 15 grade). Astfel, temperaturile maxime se vor încadra între 10 și 22 de grade, iar cele minime între 2 și 12 grade. Cerul va avea înnorări și vor fi averse posibil însoțite de descărcări electrice, în Banat, Crișana, Maramureș, Transilvania, cea mai mare parte a Olteniei, nordul Moldovei, local în Muntenia și izolat în restul teritoriului. În zonele montane, la peste 1500 m altitudine, precipitațiile vor fi mixte. Cantitățile de apă vor depăși pe alocuri 20...30 l/mp și în special la munte, pe arii restrânse 40...50 l/mp. Vântul va continua să sufle tare la munte, cu rafale de peste 100...120 km/h pe creste unde va viscoli ninsoarea, dar cu precădere ziua, va avea intensificări și în celelalte zone, mai susținute în regiunile vestice și în sud-est, unde vitezele vor fi în general de 55...65 km/h.

**LA BUCUREŞTI**

Vremea va fi extrem de caldă pentru a doua decadă a lunii ianuarie. Temperatura maximă va fi în jur de 20 de grade, iar cea minimă de 8...10 grade (valori termice cu peste 10...15 grade mai ridicate decât cele normale). Cerul va avea unele înnorări și cu totul trecător vor fi condiții pentru averse slabe. Vântul va sufla în general moderat, cu viteze de până la 35...45 km/h.

1. ***CALITATEA APELOR***

***Administrația Națională Apele Române*** revine cu informaţii suplimentare despre poluarea accidentală cu ape uzate menajere insuficient epurate a apei râului Dresleuca, care s-a produs în data de 14.01.2023, la ora 14:00, în zona municipiului Botoșani, județul Botoșani, în urma unui incendiu survenit la Stația de epurare ANL Bucovina (S.C. NOVA APASERV S.A. Botoșani), care a avariat containerul tehnologic și tabloul electric de comandă a echipamentelor electrice.

Rezultatele analizelor probelor de apă prelevate în data de 16.01.2023 sunt prezentate în tabelul de mai jos:



Au fost finalizate lucrările de montare a tabloului electric nou și realizarea circuitelor. Instalațiile de pompare sunt racordate și puse în funcțiune.

A fost achiziționată și relocată la amplasamentul stației de epurare o suflantă pentru a asigura aerul tehnologic necesar procesului de epurare în treapta biologică - bazinele de aerare. Sunt în curs de execuție lucrări de montare a suflantei.

Stația de epurare este repusă în funcțiune, fiind asigurată funcționarea în totalitate a treptei mecanice și parțial a treptei biologice.

Apele uzate neepurate (influentul) este introdus în totalitate în fluxul tehnologic de epurare; nu se mai evacuează ape uzate neepurate în cursul de apă.

Se asigura in continuare un debit de diluție pe raul Dresleuca din conducta de apa bruta de la Stația de Tratare Cămătărești-Deal, situata la cca 6.5 km amonte de gura de evacuare a SE ANL Bucovina.

S-au transmis adrese scrise operatorului S.C. Nova Apaserv S.A. prin care s-au dispus măsuri pentru efectuarea reglajelor necesare astfel încât calitatea efluentului la evacuare să se încadreze în limitele maxime autorizate, precum și montarea unei vane pe conducta de by-pass prin care să fie eliminată posibilitatea de deversare necontrolată de ape uzate neepurate în conducta de evacuare a efluentului final.

Personalul de specialitate din cadrul SGA Botosani monitorizeaza in continuare cursul de apa Dresleuca si ac. Curtesti, amonte si aval de sursa de poluare.

S-a recoltat o probă de apă in data de 17.01.2023 din secțiunea: 1. efluent SE ANL Bucovina, conducta evacuare.

Personalul de specialitate din cadrul S.G.A. Botoșani monitorizează în continuare cursul de apă Dresleuca și acumularea Curtești, amonte și aval de sursa de poluare.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 16.01.2023 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

**A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stația *MS-2***. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

Direcția Comunicare